# Debreceni kódex

### A Wikipédiából, a szabad lexikonból.

A Debreceni kódex nyolcadrét alakú, 316 levél terjedelmű, több helyen csonka papírkódex. Hat kéz írása, amelyek közül az ötödik a Nádor-kódex (1508), Nagyszombati kódex és a Simor-kódex leírójával egyezik. A leírók neve ismeretlen.

A kódexben igen sok későbbi, XVII. századi bejegyzés is található. Készülésének évét (1519) a negyedik kéz egy helyéből lehet kikövetkeztetni. Tartalma: prédikációk, legendák (köztük a prózai Katalin-legenda), erkölcstanító példák, vallásos oktatások és Krisztus kínszenvedése. Legfőbb forrásai Temesvári Pelbárt és Kempis Tamás. Az egész kódex latinból való fordításnak és másolatnak látszik. A kódex minden valószínűség szerint Erdélyből került Debrecenbe, jelenleg a debreceni Református Kollégium könyvtára őrzi, nevét is innen kapta.

## [szerkesztés] Források

Zolnai Gyula: Nyelvemlékeink a könyvnyomtatás koráig (Budapest, 1894)

A lap eredeti címe "http://hu.wikipedia.org../../../d/e/b/Debreceni_k%C3%B3dex.html"

Kategóriák: Magyar nyelvemlékek | Magyar könyvek

##### Views

- Szócikk
- Vitalap
- Aktuális változat

##### Keresés